open-index/open-wikipedia-markdown huggingface dataset:
প্রতিমা গাঁওকরের মৃত্যু

৯ অক্টোবর ২০০১ তারিখে, **প্রতিমা গাঁওকারকে**,গোয়ার একটি কূপে মৃত অবস্থায় পাওয়া যায়। তিনি একজন তরুণী ভারতীয় ইন্টারসেক্স অ্যাথলিট এবং সাঁতারু। মৃত্যুর কারণ হিসেবে  আত্মহত্যাকে চিহ্নিত করা হয়। পরবর্তীতে লিঙ্গ যাচাই পরীক্ষায় ব্যর্থতার বিষয়টি প্রকাশের প্রতি গাঁওকারের প্রতিক্রিয়া এবং জনসাধারণের মন্তব্যের কারণে এটি ঘটে। গাঁওকারকে ব্ল্যাকমেইল করার চেষ্টা করা হয়েছিল বলে জানা গেছে। যার মধ্যে তার মা অভিযোগ করেছিলেন যে তার কোচ তাকে দোষারোপ করতেন। 

মূলত গোয়ার সাদগাল গ্রামের বাসিন্দা, প্রতিমা গাঁওকর, তাঁর মৃত্যুর তিন মাস আগে  ব্রুনাইয়ে জুনিয়র এশিয়ান অ্যাথলেটিক্স চ্যাম্পিয়নশিপে ৪×৪০০ রিলেতে রৌপ্য পদক জিতেছিলেন।  তিনি এর আগে তাঁর শৃঙ্খলার জন্য গোয়ান রাজ্য-স্তরের সমস্ত রেকর্ড ভেঙেছিলেন।

তার মৃত্যুর পর, মিডিয়ার মনোযোগ এবং প্রতিবেদন আক্রমণাত্মক ছিল, একটি সংবাদ সম্মেলনে তার মৃতদেহ নিয়ে বিস্তারিত আলোচনা করা হয়েছিল। একজন আন্তঃলিঙ্গ অ্যাথলেট হিসেবে তার মৃত্যুকে ঘিরে যে জনসাধারণের আলোচনা হয়েছিল, তা দ্যুতি চাঁদ এবং ক্যাস্টার সেমেনিয়ার সঙ্গে তুলনা করা যায়।

## তথ্যসূত্র

বিষয়শ্রেণী:২০০১-এ ভারত
বিষয়শ্রেণী:২০০১-এ মৃত্যু
মুহাম্মদ বিরগিভি

**মুহাম্মদ বিরগিভি** (১৫২৩–১৫৭৩), পুরো নাম **তাকি আল-দ্বীন মুহাম্মদ ইবনে পীর আলী আল-বিরগিভি** এবং কেবল **ইমাম বিরগিভি** নামে পরিচিত, ছিলেন একজন হানাফি মুসলিম আইনজ্ঞ এবং পণ্ডিত যিনি আনাতোলিয়ায় অটোমান সাম্রাজ্যের শাসনামলে বসবাস করতেন।

## জীবন
ইমাম বিরগিভি ১৫২৩ সালে বালিকেসিরে জন্মগ্রহণ করেন, কিন্তু ইস্তাম্বুলে তাঁর ধর্ম শেখেন এবং অধ্যয়ন করেন। তিনি বায়রামি সুফিবাদের সদস্যও হয়েছিলেন।

ইমাম বিরগিভি এবং তাঁর শিষ্যরা অটোমান সাম্রাজ্যের অভ্যন্তরে অধঃপতনের তীব্র সমালোচক ছিলেন, বিশেষ করে ধনীদের সুবিধার্থে ইসলামী শিক্ষার বিকৃতির তীব্র নিন্দা করতেন। এক পর্যায়ে বিরগিভি অটোমান সাম্রাজ্যের রাজধানীতে ভ্রমণ করেন এবং ব্যক্তিগতভাবে প্রধানমন্ত্রীর সমালোচনা করেন। মন্ত্রী এই তিরস্কারকে ভালোভাবে গ্রহণ করেন। বিরগিভি তাকে ইসলামী মূল্যবোধের উপর প্রভাব ফেলতে থাকা অধঃপতনের প্রতিকারের জন্য তাকে পরামর্শ দেন। অটোমান দরবারে তাঁর সবচেয়ে বড় সমর্থকদের একজন ছিলেন সোকোল্লু মেহমেদ পাশা ।

১৫৭৩ সালে তাঁর মৃত্যুর আগ পর্যন্ত তিনি ইজমিরে ছিলেন এবং সেখানে একজন ধর্মীয় শিক্ষক হিসেবে কাজ করেছিলেন। তাঁকে তাঁর নামে নামকরণ করা ব্যক্তিগত কবরস্থান, *ইমাম-ই বিরগিভি হজরতলেরি কবরি্তে* সমাহিত করা হয়েছিল। এটি তার নামে নামকরণ করা একটি ধর্মীয় স্কুল কমপ্লেক্সের সংলগ্ন।

## দর্শন
ইমাম বিরগিভি ছিলেন আকীদা-বিশ্বাসে মাতুরিদি এবং আইনশাস্ত্র ও মতবাদে হানাফী। তবে, বিরগিভি কালাম ব্যবহারের বিরুদ্ধে ছিলেন এবং এটিকে অপ্রয়োজনীয় বলে মনে করতেন। বিরগিভির সুফিবাদ সম্পর্কে দৃষ্টিভঙ্গি ইবনে তাইমিয়া দ্বারা প্রভাবিত হয়েছিল,  এবং তার লেখাগুলি সুফিবাদের বিরোধী কাদিজাদেলি আন্দোলনকেও প্রভাবিত করেছিল।

বিরগিভি ইবনে আরাবির একজন সমালোচক ছিলেন এবং ধর্মতাত্ত্বিক দৃষ্টিকোণ থেকে তাকে খণ্ডন করেছিলেন। 

## কাজ
বিরগিভি তার *"এত-তারীকাতু' আল-মুহাম্মেদীয়ে"* বইটির জন্য বিখ্যাত। বইটিতে হানাফি মাযহাব এবং মাতুরিদি মতবাদের দৃষ্টিভঙ্গির মাধ্যমে সুফিবাদ,বিদআত (ধর্মে নতুন সংযোজন), ইসলামী সম্প্রদায় এবং নবীর ঐতিহ্য সম্পর্কে তার দৃষ্টিভঙ্গি ব্যাখ্যা করে। বইটিতে তার কিছু মতামত ইবনে তাইমিয়াহ দ্বারা অনুপ্রাণিত।

*এত-তারীকাতু'ল-মুহাম্মেদীয়ে* ছাড়াও, বিরগিভি ভাষা, ব্যাকরণ এবং কবর জিয়ারতের শিষ্টাচারের উপরও বই লিখেছেন।

## তথ্যসূত্র

বিষয়শ্রেণী:উসমানীয় সুফি
বিষয়শ্রেণী:১৬শ শতাব্দীর ইসলামের মুসলিম পণ্ডিত
বিষয়শ্রেণী:১৬শ শতাব্দীর উসমানীয় সাম্রাজ্যের লেখক
বিষয়শ্রেণী:১৬শ শতাব্দীর উসমানীয় সাম্রাজ্যের বিজ্ঞানী
বিষয়শ্রেণী:১৫৭৩-এ মৃত্যু
বিষয়শ্রেণী:১৫২৩-এ জন্ম
বিষয়শ্রেণী:মুজাদ্দিদ
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
মনিকেত

***মনিকেত*** (   , ***যা মনিখেত*** নামেও পরিচিত),  থেকে   (  ) আধুনিক মায়ানমারের প্রাচীনতম নাটক হিসেবে বিবেচিত হয়, যা সংলাপ, গানের কথা এবং মঞ্চ নির্দেশনা সহ সম্পূর্ণ।  মানিখেতের কাহিনী সত্তাধনু জাতকের উপর ভিত্তি করে তৈরি করা হয়েছে, এই গল্প পন্নাস জাতকের ২০তম গল্প, যা লান না থেকে সংগ্রহ করা বুদ্ধের অতীত জীবনের গল্পের একটি অ-প্রামাণিক সংগ্রহ।  

## উৎপত্তি
এই নাটকটি সাধারণত নিয়াউংইয়ান আমলের একজন মন্ত্রী পাদেথায়াজার নামে পরিচিত, যিনি ১৭১৪ সালে একটি *পিও* (একটি গীতিকবিতা) রচনা করেছিলেন   অন্যান্য ঐতিহাসিকরা মনে করেন যে বোদাপায়ার রাজত্বকালে  মনিকেতের উৎপত্তি হতে পারে, যার যুবরাজ ১৭৮৯ সালের ডিসেম্বরে বার্মিজ বিজয়ের পর থাইল্যান্ড থেকে অর্জিত গান এবং নাটক অনুবাদ করার জন্য একটি সাহিত্য কমিটি নিযুক্ত করেছিলেন। 

## গল্প
মনিকেত হল একটি স্বর্গীয় ঘোড়ার নাম যার চোখ মূল্যবান পাথরের মতো।  গল্পটি বারাণসী রাজ্যের রাজপুত্র সুথানু এবং তার সঙ্গী ঘোড়া মনিকেতের জীবনকে অনুসরণ করে। 

## তথ্যসূত্র

বিষয়শ্রেণী:বৌদ্ধ নাটক
২০০৫ মং গুলিবর্ষণ

**২০০৫ মং গুলিবর্ষণ** একটি ইসলামি সন্ত্রাসী হামলা ছিল যা ৭ অক্টোবর ২০০৫ তারিখে পাকিস্তানের পাঞ্জাবের মান্ডি বাহাউদ্দিন জেলার মংয়ে ঘটে। সংখ্যালঘু আহমদিয়া মুসলিম সম্প্রদায়ের আট সদস্যকে মসজিদের ভেতরে নামাজ পড়ার সময় হত্যা করা হয়।

## পটভূমি
আহমদীয়া আন্দোলন ১৮৮৯ সালে শুরু হয়েছিল এবং এর অনুসারীরা মির্জা গোলাম আহমদের শিক্ষা অনুসরণ করে। তারা বিশ্বাস করে যে আল্লাহ তাকে নবী হিসেবে পাঠিয়েছিলেন এবং প্রতিশ্রুত মসীহ ও ইমাম মেহেদী ইসলামে ভবিষ্যদ্বাণী করেছিলেন "ধর্মীয় যুদ্ধের অবসান, রক্তপাতের নিন্দা এবং নৈতিকতা, ন্যায়বিচার এবং শান্তি পুনঃপ্রতিষ্ঠার জন্য।" অনুমান করা হয় যে পাকিস্তানে তিন থেকে চার মিলিয়ন আহমদী রয়েছে। 

আহমদিয়া মুসলিমরা পূর্বে সুন্নি গোষ্ঠীগুলির দ্বারা হামলার শিকার হয়েছে। তারা অতীতে পাকিস্তানেও বৈষম্যের শিকার হয়েছে, বিশেষ করে ১৯৫৩ সালের লাহোর দাঙ্গার সময়।  ১৯৭৩ সালে পাকিস্তানে তৎকালীন প্রধানমন্ত্রী জুলফিকার আলী ভুট্টো এর আমলে পাকিস্তানে তাদের অমুসলিম ঘোষণা করা হয়েছিল। ১৯৮৪ সালে জেনারেল জিয়া-উল-হকের ইসলামীকরণের সময় ২০তম অধ্যাদেশ  অনুসারে তাদের নিজেদেরকে মুসলিম হিসেবে পরিচয় দেওয়া আইনত নিষিদ্ধ করা হয়েছিল, যদিও আহমদীরা নিজেদেরকে মুসলিম বলে দাবি করে এবং ইসলামের রীতিনীতি অনুসরণ করে।

২০০৫ সালের আগস্টে, কর্তৃপক্ষ "আপত্তিকর বিষয়বস্তু প্রচারের" জন্য পাঞ্জাবের একটি শহরে এই সম্প্রদায়ের অনুসারীদের দ্বারা পরিচালিত ১৬টি প্রকাশনার কার্যালয় বন্ধ করে দেয়।

## আক্রমণ
শুক্রবার সকালে মান্ডি বাউউদ্দিনের মং গ্রামে মোটরসাইকেলে করে তিনজন ব্যক্তি বন্দুক হাতে প্রবেশ করে। দু'জন সন্ত্রাসী মসজিদের ভেতরে ঢুকে গুলি চালাতে শুরু করে, যার ফলে আটজন নিহত হয়। হামলার পর হামলাকারীরা পালিয়ে যেতে সক্ষম হয়।

## প্রতিক্রিয়া
একজন প্রত্যক্ষদর্শী আহমদী লেখক কাসিম রহিদকে বলেছিলেন,হত্যাকাণ্ডের কয়েক ঘণ্টা পর পুলিশ ঘটনাস্থলে আসে এবং হত্যাকারীদের খুঁজে বের করার জন্য “কোনো কার্যকর উদ্যোগ” নেয়নি। অ্যামনেস্টি ইন্টারন্যাশনাল জানিয়েছে যে:

স্বরাষ্ট্রমন্ত্রী আফতাব শেরপাও বলেছেন: "আমরা এই হামলার নিন্দা জানাই। যেকোনো সহিংস কর্মকাণ্ডে যেখানে নিরীহ মানুষ নিহত হয়, তার নিন্দা করা উচিত।"

মানবাধিকার গোষ্ঠীগুলি জানিয়েছে যে পাকিস্তানে আহমদীরা ক্রমাগত নির্যাতনের শিকার হচ্ছে এবং অল পাকিস্তান মাইনরিটিজ অ্যালায়েন্সের প্রধান শাহবাজ ভাট্টি বলেছেন যে সরকার সংখ্যালঘুদের সুরক্ষা দিতে ব্যর্থ হয়েছে।

## তথ্যসূত্র

বিষয়শ্রেণী:মসজিদে গুলিবর্ষণ
বিষয়শ্রেণী:২১শ শতাব্দীতে মসজিদে হামলা
বিষয়শ্রেণী:পাকিস্তানের মসজিদে হামলা
বিষয়শ্রেণী:মান্দি বাহাউদ্দিন জেলা
বিষয়শ্রেণী:পাকিস্তানে হত্যাকাণ্ড
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:পাকিস্তানে আহমদীয়া
আসহাব-ই-সোফলা

**ফার্সি আসব-ই সোফলা** (   , যা রোমান ভাষায় **আশহাব-ই সফলা** নামেও পরিচিত; **আশহাব** নামেও পরিচিত) যা  ইরানের কুর্দিস্তান প্রদেশের দিভান্দারেহ কাউন্টির সরাল জেলার হোসেনাবাদ-ই শোমালি গ্রামীণ জেলার একটি গ্রামের নাম। ২০০৬ সালের আদমশুমারি অনুসারে,  **আসব-ই সোফলা গ্রামের** জনসংখ্যা ছিল ১১টি পরিবারে মাত্র ৪৬ জন।  গ্রামটিতে কুর্দিরা বসবাস করে। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
লাস্টারিয়া

**লাস্টারিয়া** () হল আন্দিজ পর্বতমালার একটি সক্রিয় স্ট্রাটোভোলকানো যা চিলি ও আর্জেন্টিনার সীমান্তে অবস্থিত। এই আগ্নেয়গিরিটি সেন্ট্রাল ভলকানিক জোনের অংশ, যা নাজকা প্লেট এবং দক্ষিণ আমেরিকান প্লেটের মধ্যে অভিসারণের ফলে সৃষ্ট। লাস্টারিয়া তার তীব্র ফিউমারোলিক ক্রিয়াকলাপ এবং বৃহৎ ভূমিধ্বসের জন্য পরিচিত। 

চূড়াটির উচ্চতা সমুদ্রপৃষ্ঠ থেকে ৫,৬৯৭ মিটার (১৮,৬৯১ ফুট)। এটি একটি প্রত্যন্ত ও জনমানবহীন অঞ্চলে অবস্থিত, তবে একটি কাঁচা রাস্তা দিয়ে এটিতে পৌঁছানো যায়। লাস্টারিয়ার সর্বশেষ অগ্ন্যুৎপাত ঘটেছিল হোলোসিন যুগে, আনুমানিক ২৪৬০ খ্রিস্টপূর্বাব্দে। 

## ভূগোল ও গঠন

লাস্টারিয়া চিলির আন্তোফাগাস্তা অঞ্চল এবং আর্জেন্টিনার সালতা প্রদেশের সীমান্তে অবস্থিত।  আগ্নেয়গিরিটি দুটি মিলিত শৃঙ্গ দ্বারা গঠিত: মূল শৃঙ্গ এবং একটি পুরাতন দক্ষিণ স্পার (এসপোলন সুর)। এই দুয়ে মিলে প্রায় ১০ কিলোমিটার (৬.২ মাইল) দীর্ঘ একটি শৈলশিরা গঠন করেছে। 

মূল শৃঙ্গটিতে পাঁচটি পরস্পরকে ছাপিয়ে থাকা গর্ত রয়েছে, যা উত্তর-দক্ষিণ রেখায় সাজানো। সর্ব উত্তরের গর্তটির ধারে একটি লাভা গম্বুজ অবস্থিত।  আগ্নেয়গিরির সর্বকনিষ্ঠ অগ্ন্যুৎপাতজাত পদার্থগুলি উত্তর ও পশ্চিম ঢালে পাওয়া যায়, যা ইঙ্গিত করে যে অগ্ন্যুৎপাতের কেন্দ্র সময়ের সাথে সাথে উত্তরে সরে এসেছে।

লাস্টারিয়ার দক্ষিণ-পশ্চিমে অবস্থিত নিগ্রিয়ালেস দেল লাস্টারিয়া লাভা ক্ষেত্র (যা বিগ জো নামেও পরিচিত) একটি বিশাল অঞ্চল জুড়ে বিস্তৃত।  এটি একাধিক ব্লক লাভা প্রবাহ দ্বারা গঠিত, যার মধ্যে দীর্ঘতমটি ১০ কিলোমিটার (৬.২ মাইল) পর্যন্ত বিস্তৃত। এই লাভা ক্ষেত্রের মোট আয়তন প্রায় ৫.৪ ঘন কিলোমিটার (১.৩ ঘন মাইল)।

### ভূমিধ্বসের চিহ্ন
লাস্টারিয়ার দক্ষিণ-পূর্ব ঢালে একটি বড় ধরনের ভূমিধ্বসের চিহ্ন পাওয়া যায়। প্রায় ১ কিলোমিটার (০.৬২ মাইল) প্রশস্ত একটি ধস খাদের (scarp) মাধ্যমে প্রায় ৮ কিলোমিটার (৫.০ মাইল) দীর্ঘ পথ ধরে ধ্বংসাবশেষ নীচে নেমে এসেছে।  এই ধ্বংসাবশেষ স্তূপটির আয়তন প্রায় ০.০৯১ ঘন কিলোমিটার (০.০২২ ঘন মাইল), যা ১৯৭০ সালে পেরুর হুয়াস্কারান ভূমিধ্বসের সমান। 

## ভূতত্ত্ব
টেকটোনিক দৃষ্টিকোণ থেকে, নাজকা প্লেট দক্ষিণ আমেরিকান প্লেটের নীচে বছরে ৭-৯ সেন্টিমিটার (২.৮-৩.৫ ইঞ্চি) হারে অভিসারী হচ্ছে। এই প্রক্রিয়ার ফলেই আন্দিজের সেন্ট্রাল ভলকানিক জোনের আগ্নেয়গিরির সৃষ্টি হয়েছে।  স্থানীয় ভূতাত্ত্বিক স্তরে, লাস্টারিয়া কর্ডন দেল আসুফ্রে নামক আরেকটি আগ্নেয়গুচ্ছের সাথে যুক্ত এবং এগুলি একত্রে একটি বৃহত্তর সিলিসিক আগ্নেয় কমপ্লেক্সের অংশ হতে পারে। 

### রচনা
লাস্টারিয়া থেকে নির্গত লাভা প্রধানত অ্যান্ডেসাইট এবং ডেসাইট দ্বারা গঠিত।  নিগ্রিয়ালেস দেল লাস্টারিয়া লাভা ক্ষেত্রের শিলাগুলি বিশেষ করে উচ্চ-পটাশিয়াম ডেসাইট বৈশিষ্ট্যের।

## আগ্নেয়গিরির কার্যকলাপ
ঐতিহাসিককালে লাস্টারিয়ার কোন অগ্ন্যুৎপাতের নথি নেই। তবে, আগ্নেয়গিরিটির চূড়ায় এবং উত্তর ঢালে অত্যন্ত সক্রিয় ফিউমারোল ক্ষেত্র রয়েছে। এই ফিউমারোলগুলি থেকে নির্গত গ্যাসের পরিমাণ এত বেশি যে এটি সমগ্র অঞ্চলের বৃহত্তম আগ্নেয় গ্যাস নিঃসরণকারী উৎস।  ফিউমারোলের তীব্রতার কারণে গর্তগুলির চারপাশে গন্ধকের স্ফটিক জমা হয়েছে এবং এমনকি গলিত গন্ধকের ক্ষুদ্র প্রবাহও দেখা গেছে।

উপগ্রহ-ভিত্তিক জরিপ (InSAR) ব্যবহার করে দেখা গেছে যে লাস্টারিয়ার চারপাশের ভূমি ধীরে ধীরে ফুলে উঠছে (uplift)।  এই বিকৃতি আগ্নেয়গিরির নীচে ৩ থেকে ৬ কিলোমিটার (১.৯-৩.৭ মাইল) গভীরে অবস্থিত একটি নতুন ম্যাগমা চেম্বারের উপস্থিতি নির্দেশ করে। 

## আরও দেখুন
* চিলির আগ্নেয়গিরির তালিকা
* আর্জেন্টিনার আগ্নেয়গিরির তালিকা
* আন্দিজ পর্বতমালা

## তথ্যসূত্র

বিষয়শ্রেণী:চিলির পর্বত
বিষয়শ্রেণী:আর্জেন্টিনার পর্বত
রাজপুত্র সত্ত্ব

[থাম্ব|400x400পিক্সেল|রাজপুত্র সত্ত্বের আত্মত্যাগের দৃশ্য - তামামুশি মন্দির, ৭ম শতাব্দীর [নারা যুগ, জাপান]]
একটি জাতক কাহিনী অনুসারে, **রাজপুত্র সত্ত্ব** ছিলেন গৌতম বুদ্ধের পূর্ববর্তী অবতারদের একজন।

## তপস্বী জীবন
তিনি রাজা মহারথের পুত্র ছিলেন এবং সন্ন্যাসব্রত নিয়ে তপস্বী হয়ে কয়েকজনের শিষ্যত্ব লাভ করেছিলেন।

## দ্বিধা
তাঁর প্রিয় শিষ্যের সাথে হাঁটতে হাঁটতে একদিন তিনি একটি পাহাড়ের খাড়া প্রান্তের ধারে এসে পৌঁছালেন। এর নিচে একটি ক্ষুধার্ত বাঘিনী নিদারুণ হতাশায় মরিয়া হয়ে নিজের নবজাতক সন্তানদের খেয়ে ফেলার উপক্রম করছিল। বোধিসত্ত্ব তাঁর শিষ্যকে খাবার খুঁজতে বললেন এবং বললেন যে তিনি সেখানেই থাকবেন এবং বাঘিনী ও তার শাবকদের বাঁচানোর উপায় খুঁজে বের করার চেষ্টা করবেন। শিষ্য চলে যাওয়ার সময়, বোধিসত্ত্বের মনে হলো যে তাঁর শিষ্য হয়তো ভালো খাবার নাও খুঁজে পেতে পারে। শাস্ত্র অনুযায়ী দেহ হলো কেবলই রক্ত-মাংসের একটি আধার; আর এই দেহ বিসর্জন দেওয়ার মাধ্যমেই তিনি বাঘিনীটির পবিত্রতা রক্ষা করতে পারেন এবং তার শাবকগুলিকে প্রাণ বাঁচাতে পারেন। তিনি পাহাড় থেকে লাফিয়ে পড়ে মৃত্যু বরণ করলেন, তাঁর পতনের প্রভাবে বাঘিনীটির দৃষ্টি আকর্ষিত হলো এবং বাঘিনী তাঁর দেহ ভক্ষণ করলো।

## অর্জন এবং উত্তরাধিকার
এইভাবে, তিনি দশটি বৌদ্ধ পূর্ণতার মধ্যে কিছু পূর্ণতা অর্জনের কাছাকাছি পৌঁছে যান, যেগুলি হলো উদারতা, ত্যাগ, নীতি, সংকল্প এবং সাম্য। খাবার সংগ্রহে ব্যর্থ হয়ে তাঁর শিষ্য ফিরে আসে। বোধিসত্ত্ব কি করেছেন তা আবিষ্কার করার পর, তাঁর সৎকর্ম দেখে সে আনন্দিত হয়। সে অন্যান্য শিষ্যদের সঙ্গে নিয়ে ফিরে আসে এবং সেই স্থান তারা পদ্মফুল দিয়ে ভরে দেয়। সেইসঙ্গে স্বর্গ থেকেও পদ্মফুল বর্ষণ হয়।

## স্তূপ
[বাম|থাম্ব|200x200পিক্সেল|উত্তর [পাকিস্তান|পাকিস্তানের মানকিয়ালা স্তূপ হলো সেই স্থানটি, যেখানে জাতক অনুসারে, রাজপুত্র সত্ত্ব বাঘদের খাওয়ানোর জন্য আত্মত্যাগ করেছিলেন।]]
চীনা তীর্থযাত্রী ফা-হিয়েনের বর্ণনায় উত্তর ভারতের যে চারটি মহৎ স্তূপের কথা বলা হয়েছে, তার মধ্যে একটি বুদ্ধের পূর্বজন্মের *দেহদান*কে  স্মরণ করে নির্মিত হয়েছিল। ভারতীয় বৌদ্ধ আখ্যান সাহিত্যে এই দেহদানকে "দেহের উপহার" বলা হয়।

## তথ্যসূত্র

বিষয়শ্রেণী:ভারতীয় কিংবদন্তি
বিষয়শ্রেণী:ভারতীয় রূপকথা
বিষয়শ্রেণী:ভারতীয় সাহিত্য
বিষয়শ্রেণী:ভারতীয় লোককাহিনি
বিষয়শ্রেণী:গৌতম বুদ্ধ
জে হেলেন ডেভিডসন

**জে. হেলেন ডেভিডসন** হলেন একজন ভারতীয় রাজনীতিবিদ যিনি ২০০৯ সালের নির্বাচনে তামিলনাড়ুর ১৫টি লোকসভা আসনের মধ্যে কন্যাকুমারী আসন থেকে দ্রাবিড় মুন্নেত্র কড়গম দলের প্রার্থী হিসেবে নির্বাচিত হয়েছিলেন। হেলেন ডেভিডসন ছিলেন একজন শিক্ষিকা যাঁর বিজ্ঞানে স্নাতক ডিগ্রি ছিল এবং তিনি খ্রিস্টান নাদার সম্প্রদায়ের অন্তর্ভুক্ত ছিলেন। তিনি কন্যাকুমারী লোকসভা আসনের প্রতিনিধিত্বকারী প্রথম মহিলা সংসদ সদস্য ছিলেন। তিনি ১৯৯৩ সালে ডেভিডসনকে বিয়ে করেন। হেলেন দ্রাবিড় মুন্নেত্র কড়গমের সদস্য ছিলেন এবং সেই পরিবারের হাত ধরেই কন্যাকুমারী জেলায় ডিএমকে-এর প্রসার ঘটেছিল।

## শিক্ষা
হেলেন ডেভিডসন নাগেরকয়েলের লিটল ফ্লাওয়ার গার্লস হায়ার সেকেণ্ডারি স্কুল থেকে পড়াশোনা করেছেন। তিনি নাগেরকয়েলের হোলি ক্রস কলেজ থেকে স্নাতক ডিগ্রি অর্জন করেছেন। স্নাতক ডিগ্রি অর্জনের পর, তিনি অগস্থিশ্বরমের বিবেকানন্দ কলেজ থেকে স্নাতকোত্তর ডিগ্রি এবং আন্নামালাই বিশ্ববিদ্যালয় থেকে শিক্ষায় স্নাতক ডিগ্রি অর্জন করেছেন।

## রাজনৈতিক জীবন

২০০৯ সালের লোকসভা নির্বাচনে দ্রাবিড় মুন্নেত্র কড়গম দলের প্রতিনিধিত্ব করে হেলেন ডেভিডসন কন্যাকুমারী আসন থেকে প্রতিদ্বন্দ্বিতা করেছিলেন। তিনি ৩,২০,১৬১ ভোট পেয়ে তাঁর নিকটতম প্রতিদ্বন্দ্বী ভারতীয় জনতা পার্টির পি রাধাকৃষ্ণনকে ৬৫,৬৮৭ ভোটের ব্যবধানে পরাজিত করেছিলেন। মোট প্রদত্ত বৈধ ভোটের মধ্যে হেলেন পেয়েছিলেন ৪১.৮% ভোট এবং রাধাকৃষ্ণন পেয়েছিলেন ৩৩.২% ভোট।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:তামিলনাড়ুর রাজনীতিতে নারী
বিষয়শ্রেণী:পঞ্চদশ লোকসভার সদস্য
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:দ্রাবিড় মুনেত্র কড়গমের রাজনীতিবিদ
সিয়াক্স কোন

**Tseax Cone** ( ) কানাডার উত্তর-পশ্চিম British Columbia-এর Hazelton Mountains-এর Nass Ranges-এ অবস্থিত একটি ছোট আগ্নেয়গিরি। এর উচ্চতা  এবং এটি একটি পূর্ব–পশ্চিমমুখী উপত্যকার মধ্যে অবস্থিত, যার মধ্য দিয়ে Tseax River-এর একটি উপনদী প্রবাহিত হয়েছে। এই আগ্নেয়গিরিটি দুটি অভ্যন্তরীণ গঠনের সমন্বয়ে গঠিত এবং এটি চারটি লাভা প্রবাহের উৎস ছিল, যা পার্শ্ববর্তী উপত্যকাগুলিতে নেমে গিয়েছিল। Tseax Cone-এর ঠিক উত্তরে Melita Lake-এর বিপরীত পাশে একটি দ্বিতীয়িক অগ্ন্যুৎপাত কেন্দ্র অবস্থিত। এটি সম্ভবত Tseax Cone-এর সাথে একই সময়ে গঠিত হয়েছিল, তবে দুটি অগ্ন্যুৎপাত কেন্দ্রের আগ্নেয় কার্যকলাপ-এর সুনির্দিষ্ট সময় জানা যায়নি; উভয়ই গত ৮০০ বছরের মধ্যে কোনো এক সময়ে আগ্নেয় কার্যকলাপের মাধ্যমে গঠিত হয়েছে।
সীতা দয়াকর রেড্ডি

**সীতা দয়াকর রেড্ডি** (জন্ম: ২৭ অক্টোবর ১৯৬১) হলেন অন্ধ্র প্রদেশের একজন ভারতীয় রাজনীতিবিদ। বর্তমান তেলেঙ্গানা রাজ্যের অন্তর্গত মাহবুবনগর জেলার দেবরকাদ্রা বিধানসভা কেন্দ্র থেকে তিনি অন্ধ্র প্রদেশ বিধানসভার সদস্য নির্বাচিত হয়েছিলেন। তিনি ২০০৯ সালে তেলুগু দেশম পার্টির প্রতিনিধিত্ব করে অন্ধ্র প্রদেশ বিধানসভা নির্বাচনে জয়লাভ করেন।

## প্রাথমিক জীবন এবং শিক্ষা
সীতা রেড্ডি তেলেঙ্গানার মাহবুবনগর জেলার দেবরকাদ্রার বাসিন্দা। তিনি অন্ধ্রপ্রদেশ বিধানসভার প্রাক্তন বিধায়ক দয়াকর রেড্ডিকে বিয়ে করেছিলেন, দয়াকর ২০২৩ সালের সেপ্টেম্বরে মারা যান। সীতা ১৯৭৮ সালে *আর বি ভি আর আর মহিলা কলেজ* থেকে ইন্টারমিডিয়েট ডিগ্রি অর্জন করেন এবং পরে ১৯৮২ সালে সেখান থেকেই বিএ ডিগ্রি অর্জন করেন। ১৯৮৪ সালে তিনি হায়দ্রাবাদের ওসমানিয়া বিশ্ববিদ্যালয় থেকে এমএ ডিগ্রি অর্জন করেন। 

## কর্মজীবন
২০০৯ সালের অন্ধ্রপ্রদেশ বিধানসভা নির্বাচনে তেলুগু দেশম পার্টির প্রতিনিধিত্ব করে সীতা দেবরকাদ্রা বিধানসভা কেন্দ্র থেকে জয়ী হন। তিনি ৫৮,৫৭৬ ভোট পেয়ে তাঁর নিকটতম প্রতিদ্বন্দ্বী ভারতীয় জাতীয় কংগ্রেসের স্বর্ণা সুধাকরকে ১৯,০৩৬ ভোটের ব্যবধানে পরাজিত করেন।

২০২৩ সালের সেপ্টেম্বরে, তিনি ভারতীয় জাতীয় কংগ্রেস দলে যোগদান করেন। ২০২৫ সালের এপ্রিলে, তিনি তেলেঙ্গানা রাজ্য শিশু অধিকার সুরক্ষা কমিশনের চেয়ারপারসন নিযুক্ত হন।

## তথ্যসূত্র

বিষয়শ্রেণী:তেলেঙ্গানার ভারতীয় জাতীয় কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশ বিধানসভার নারী সদস্য
বিষয়শ্রেণী:অন্ধ্রপ্রদেশ বিধানসভার সদস্য ২০০৯-২০১৪
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
শিবি জাতক

**শিবি জাতক** হল জাতক কাহিনীগুলির মধ্যে একটি যা বুদ্ধের বিভিন্ন অবতারের ঘটনাবলীর বিবরণ দেয়। প্রতিটি জাতক কাহিনী বিভিন্ন রূপে *[[ধর্ম (ভারতীয় দর্শন)|ধম্ম]]* এবং ত্যাগের বৌদ্ধ আদর্শকে চিত্রিত করে। প্রচলিত মতে, এই কাহিনিগুলি ভারতে তাঁর ধর্মপ্রচারক কার্যকালের সময় স্বয়ং বুদ্ধ নিজেই বর্ণনা করেছিলেন, যাতে জোর দেওয়া যায় যে পুণ্যকর্মের নিরন্তর অনুশীলনের মাধ্যমে একজন ব্যক্তি *[[নির্বাণ]]* বা জ্ঞানলাভের স্তরে পৌঁছাতে পারে।

## রাজা শিবির গল্প
[থাম্ব|''শিবি জাতক'' সহ স্ল্যাব, গান্ধার, খ্রিস্টীয় দ্বিতীয়-তৃতীয় শতাব্দী, [ব্রিটিশ জাদুঘর]]
অরবিন্দ শর্মা রাজা শিবির গল্পটি নিম্নলিখিত ভাষায় বর্ণনা করেছেন,
"একদিন তিনি যখন আদালতে বসেছিলেন, তখন একটি চড়ুই পাখি বাজপাখির তাড়া খেয়ে তাঁর কোলে আশ্রয় নিল। বাজপাখিটি রাজার কাছে চড়ুইটিকে দাবি করল, কারণ সেটি তার জীবিকা নির্বাহের উপায়। বাজপাখির অধিকার স্বীকার করে, রাজা তাঁর প্রজাদের রক্ষা করার কর্তব্য পূরণের জন্য নিজের মাংস দেওয়ার প্রস্তাব করলেন।"

## বৈচিত্র
শিবি জাতকের অনেক রূপভেদ রয়েছে এবং উপরে বর্ণিত কাহিনীটি *[[মহাভারত|মহাভারতেও]]* শিবি নামক একজন রাজার গল্প হিসাবে পাওয়া যায়। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2017)">তথ্যসূত্র প্রয়োজন</span>]]* &#x5D; শিবির গল্পের আরেকটি সংস্করণ নিম্নরূপ বর্ণিত হয়েছে:" ইন্দ্র একজন অন্ধ ব্যক্তি হিসেবে রাজা শিবির কাছে এসেছিলেন এবং তাকে তার একটি চোখ দান করতে বলেছিলেন যাতে তিনি আংশিকভাবে তার দৃষ্টিশক্তি ফিরে পেতে পারেন। তবে, শিবি অন্ধ ব্যক্তির দৃষ্টিশক্তি সম্পূর্ণরূপে পুনরুদ্ধারের জন্য উভয় চোখই দান করেছিলেন। রাজা শিবির উভয় চোখ উৎসর্গ করার জন্য আগ্রহ ও উৎসুকতা  ইন্দ্রকে তাঁর আসল রূপ প্রকাশ করতে এবং রাজাকে আশীর্বাদ করতে অনুপ্রাণিত করেছিল।" চীনা বৌদ্ধ ঐতিহ্যে, গল্পের দুটি সংস্করণ দুটি ভিন্ন রাজার উপর আরোপিত। যে রাজা তার চোখ উৎসর্গ করেন তাকে বলা হয় *কুয়াই-মু ওয়াং* - খুশি চোখের রাজা।

## গুহাচিত্র
এই গল্পটি অসংখ্য বৌদ্ধ গুহাচিত্রে চিত্রিত হয়েছে। এর একটি উদাহরণ অজন্তায় ১৭ নম্বর গুহায় পাওয়া যাবে। এতে দেখানো হয়েছে যে একজন ব্যক্তি দাঁড়িপাল্লা  ধরে আছেন এবং রাজা তার মাংস কাটছেন। প্যানেলটিতে রাজার সভাসদদের এবং প্রজাদের তাদের রাজার এই মহৎ কাজের জন্য আনন্দিত হতেও দেখানো হয়েছে। মোগাও গুহায় (গুহা ২৭৫) একটি চিত্রকর্মে পাঁচটি জাতক গল্পের একটি প্যানেল দেখানো হয়েছে। এই প্যানেলে শিবি কিংবদন্তির দুটি সংস্করণ চিত্রিত করা হয়েছে।

## চোল রাজবংশের সাথে সংযোগ
রাজা শিবির কাহিনী দক্ষিণ ভারতীয় চোল রাজবংশের সাথে যুক্ত, যারা আনুমানিক ১০০ খ্রিস্টাব্দ থেকে আনুমানিক ১২৫০ খ্রিস্টাব্দ পর্যন্ত রাজত্ব করেছিলেন। পরবর্তী চোলরা শিবির বংশধর বলে দাবি করেছিলেন। &#x5B; *[[উইকিপিডিয়া:তথ্যসূত্র প্রয়োজন|<span title="Your explanation here (March 2017)">তথ্যসূত্র প্রয়োজন</span>]]* &#x5D; শিবির তামিল নাম ছিল *সেম্বিয়ান* । অনেক চোল রাজা এই নামটি গ্রহণ করেছিলেন।

## আরো দেখুন

* জাতক
* জাতকদের তালিকা
* *মহানিপতা জাতক*
* *পন্নাস জাতক*
* শিবি (রাজা)

## তথ্যসূত্র

বিষয়শ্রেণী:ভারতীয় কিংবদন্তি
বিষয়শ্রেণী:ভারতীয় রূপকথা
বিষয়শ্রেণী:ভারতীয় সাহিত্য
বিষয়শ্রেণী:ভারতীয় লোককাহিনি
অন্তরা সরকার দেব

**অন্তরা সরকার দেব** (জন্ম ১৯৭০) ত্রিপুরার একজন ভারতীয় রাজনীতিবিদ। তিনি পূর্বতন পশ্চিম ত্রিপুরা জেলার কমলাসাগর বিধানসভা কেন্দ্রের একজন বিধায়ক, যেটি বর্তমানে সিপাহিজলা জেলায় অবস্থিত। তিনি ভারতীয় জনতা পার্টির প্রতিনিধিত্ব করছেন। তিনি ২০২৩ সালের ত্রিপুরা বিধানসভা নির্বাচনে জয়ী হন।

## প্রাথমিক জীবন এবং শিক্ষা
অন্তরা পশ্চিম ত্রিপুরা জেলার সূর্যমণিনগরের বাসিন্দা। তিনি তপন কুমার দেব নামে একজন কৃষককে বিয়ে করেছেন। তিনি ত্রিপুরা মাধ্যমিক শিক্ষা বোর্ড থেকে দশম শ্রেণী পর্যন্ত পড়াশোনা করেন এবং ১৯৯২ সালে মাধ্যমিক পরীক্ষায় উত্তীর্ণ হন। এর পরে, তিনি পড়াশোনা বন্ধ করে দেন।

## কর্মজীবন
অন্তরা ২০২৩ সালের ত্রিপুরা বিধানসভা নির্বাচনে ভারতীয় জনতা পার্টির প্রতিনিধিত্ব ক'রে কমলাসাগর বিধানসভা কেন্দ্র থেকে জয়ী হয়ে বিধায়ক হন। তিনি ১৯,০৫২ ভোট পেয়ে তাঁর নিকটতম প্রতিদ্বন্দ্বী, ভারতের কমিউনিস্ট পার্টি (মার্কসবাদী)-র হিরণ্ময় নারায়ণ দেবনাথকে ১,৭৪৪ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ত্রিপুরা বিধানসভার নারী সদস্য
বিষয়শ্রেণী:পশ্চিম ত্রিপুরা জেলার ব্যক্তি
বিষয়শ্রেণী:ত্রিপুরা বিধানসভার সদস্য ২০২৩-২০২৮
বিষয়শ্রেণী:ত্রিপুরার ভারতীয় জনতা পার্টির রাজনীতিবিদ
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
মুহাজির ইবনে খালিদ

**মুহাজির ইবনে খালিদ বিন ওয়ালিদ** ( ; মৃত্যু: ৬৫৭) ছিলেন ইসলামের চতুর্থ খলিফা আলি ইবন আবি তালিবের ( ) সেনাবাহিনীর একজন আরব সৈনিক। বিশিষ্ট মুসলিম সেনাপতি ও সাহাবি খালিদ বিন ওয়ালিদের পুত্র ছিলেন। তিনি ৬৫৭ সালে সংঘটিত সিফফিনের যুদ্ধে মারা যান।

## বংশলতিকা
তিনি মক্কার প্রসিদ্ধ কুরাইশ গোত্রের অন্তর্ভুক্ত ছিলেন। তাঁর বংশসূত্র হলো: মুহাজির ইবনে খালিদ বিন ওয়ালিদ ইবনুল মুগীরা ইবনে আবদুল্লাহ ইবনে আমর ইবন মাখযূম ইবনে ইয়াকাযা ইবনে মুররা ইবনে কা‘ব ইবনে লুয়াই ইবনে গালিব ইবনে ফিহর ইবনে মালিক ইবনে কুরাইশ ইবনে কিনানা। 

## জীবনী
মুহাজির ইসলামের প্রাথমিক যুগের বিখ্যাত সামরিক নেতা ও সাহাবা  খালিদ বিন ওয়ালিদের পুত্র ছিলেন। খালিদ বিন ওয়ালিদ মক্কার প্রভাবশালী কুরাইশ গোত্রের শাখা বানু মাখযুমের অন্তর্ভুক্ত ছিলেন। খালিদ প্রথমদিকে কুরাইশদের পক্ষে হয়ে লড়াই করলেও উহুদের যুদ্ধের পর তিনি ইসলাম গ্রহণ করেন। পরবর্তীতে প্রাথমিক ইসলামি বিজয়াভিযানে তিনি এক অসাধারণ যোদ্ধা হিসেবে খ্যাতি অর্জন করেন। তাঁর তিন পুত্র ছিলেন এবং মুহাজির তাদের মধ্যে দ্বিতীয় ছিলেন। অপর দুইজন হলেন আবদুর রহমান ইবনে খালিদ ও সুলায়মান।

মুহাজির তাঁর সহোদর ভাই আবদুর রহমান ইবনে খালিদের তুলনায় ভিন্ন রাজনৈতিক অবস্থান গ্রহণ করেন। ইসলামের ইতিহাসে প্রথম গৃহযুদ্ধ “প্রথম ফিতনার" সময়ে তিনি চতুর্থ খলিফা আলি ইবনে আবি তালিবের (শা. ৬৫৬–৬৬১ খ্রি.) পক্ষে অবস্থান গ্রহণ করেন। বিপরীতে তাঁর ভাই আবদুর রহমান মুয়াবিয়া ইবনে আবি সুফিয়ানের বাহিনীতে যোগ দেন। প্রথম ফিতনার প্রথম মুয়াবিয়া সিরীয় গভর্নর ছিলেন এবং তৃতীয় খলিফা উসমান ইবনে আফফানের হত্যাকাণ্ডের পর তাঁর হত্যাকারীদের বিচারের দাবিতে আলির আনুগত্য অস্বীকার করেন। এরপর উভয়ের মাঝে সিফফিনের যুদ্ধ সংঘটি হয়। ৬৫৭ সালের গ্রীষ্মে সংঘটিত এই যুদ্ধে মুহাজির খলিফা আলির পক্ষে মুয়াবিয়ার বাহিনীর বিরুদ্ধে লড়াইয়ে শহীদ হন। 

পরবর্তীতে ৬৬৬/৬৬৭ খ্রিষ্টাব্দে যখন আবদুর রহমানকে মুয়াবিয়ার নির্দেশে বিষপ্রয়োগে হত্যা করা হয়েছে বলে অভিযোগ ওঠে, তখন মুহাজিরের পুত্র খালিদ প্রতিশোধ নিতে সিরিয়ায় যান। সেখানে গিয়ে তাঁর চাচার কথিত বিষদাতা ইবন উসালকে হত্যা করেন এবং এই অপরাধে তিনি গ্রেফতার হন। তবে পরবর্তীতে দিয়তের (রক্তপণ) প্রদান করার বিনিময়ে তিনি মুক্তি পান।

দ্বিতীয় ফিতনার সময় খালিদ উমাইয়া বিরোধী আবদুল্লাহ ইবনুল জুবায়েরের পক্ষাবলম্বন করেন।

## তথ্যসূত্র


## গ্রন্থপঞ্জি

* 
* 
* 

বিষয়শ্রেণী:৬৫৭-এ মৃত্যু
বিষয়শ্রেণী:তাবেয়ী
বিষয়শ্রেণী:রাশিদুন খিলাফতের ব্যক্তি
বোরগো পুস্টেরলা

**বোরগো পুস্তেরলা** () বা **বোরগো সান মারকো** () হল ভিচেঞ্জা শহরের ঐতিহাসিক কেন্দ্রের একটি অংশ যা মধ্যযুগে এবং বিশেষ করে আধুনিক যুগে বিকশিত হয়। এটি সেই প্রাচীন সড়কের পাশে গড়ে ওঠে যা পোর্তা পুস্টেরলা থেকে শহরের উত্তর দিকে বেরিয়ে যেত।

এলাকাটি দক্ষিণে বাক্কিলিওনে নদী, উত্তরে ভেনিসীয় দুর্গপ্রাচীর (বর্তমান ভিয়ালে বার্তোলোমেও দ’আলভিয়ানো এবং ভিয়ালে ফ্রাতেল্লি বান্দিয়েরা) এবং পূর্বে আস্তিকেল্লো নদী এই সীমানার মধ্যে অবস্থিত।

## ইতিহাস
### রোমান যুগ
প্রথম সহস্রাব্দের শেষ পর্যন্ত সমগ্র এলাকাটি ছিল জলাভূমি এবং প্রায়ই প্রবল স্রোতযুক্ত আস্তিকো নদীর বন্যার কারণে প্লাবিত হতো। সেই সময় নদীটি মোটামুটি বর্তমান আস্তিকেল্লো নদীর পথেই প্রবাহিত হতো। শহরের কাছে পৌঁছানোর আগে নদীটি একটি টিলার মুখোমুখি হতো যা তার নিজস্ব স্রোতে বহন করে আনা পলি ও ধ্বংসাবশেষে গঠিত ছিল। ফলে এটি পূর্বদিকে মোড় নিতে বাধ্য হতো। এর আগে আস্তিকো নদীটি গড়ে প্রায় ৭০০–৮০০ মিটার প্রশস্ত হয়ে কয়েক কিলোমিটার দীর্ঘ এক জলাভূমিময় এলাকায় বিস্তৃত ছিল, যাকে *লাকুস পুস্টার্লি* বলা হতো; যদিও এর অস্তিত্ব সম্পর্কে প্রারম্ভিক মধ্যযুগীয় উৎসে খুব বেশি তথ্য পাওয়া যায় না।

ভূখণ্ডের এই অবস্থার কারণে এলাকাটি সম্ভবত বসবাসের উপযোগী ছিল না। তবে একটি সড়ক, যা *উত্তর–দক্ষিণমুখী প্রধান সড়কসমূহ* অথবা অন্তত রোমান নগরের কোনো একটি পথের সম্প্রসারণ ছিল যা শহরের প্রাচীরের একটি প্রবেশপথ বা ফটক থেকে শুরু হয়ে উত্তরের দিকে অগ্রসর হতো। এই পথটি হ্রদের পাশ দিয়ে এবং পরে আস্তিকো নদীর ডান তীর ধরে মন্তেক্কিও প্রেকালচিনোর দিকে এগিয়ে গিয়ে শেষ পর্যন্ত ভাল্ডাস্টিকো উপত্যকার দিকে উঠে যেত।

### মধ্যযুগ

১১শ শতাব্দীর শেষ পর্যন্ত জলপ্রবাহের বিন্যাস অপরিবর্তিত ছিল। পরে আস্তিকো নদীর ঘন ঘন বন্যার ঝুঁকি কমানোর জন্য ভিচেঞ্জার বাসিন্দারাই এর গতিপথ পরিবর্তন করেন। নদীটির প্রবাহ মনতেক্কিও প্রেকালচিনোর উত্তরে ঘুরিয়ে তেসিনা নদীর দিকে পরিচালিত করা হয়। ফলে এর কেবল একটি অংশের পানি ভিচেঞ্জায় পৌঁছাতে থাকে, অর্থাৎ আস্তিকেল্লো নদী, যা পুরোনো নদীপথ ধরে প্রবাহিত হতে থাকে।

কার্স্ট উৎস থেকে নির্গত জল, যা দুয়েভিল্লের কাছে প্রবাহিত হতো এবং ইগ্না, তিমোনকিও ও ওরোলো নদীর পানিতে স্ফীত হয়ে উঠত। একটি নতুন জলধারা গঠনে সহায়তা করে যেটি হচ্ছ বাক্কিলিওন নদী। এই নদী উত্তর দিক থেকে শহরের দিকে প্রবাহিত হতো। আস্তিকোর তুলনায় এটি অনেক কম প্রমত্ত ছিল এবং বন্যার ঝুঁকিও তুলনামূলকভাবে কম ছিল। ১২শ শতাব্দীর শেষ নাগাদ ভিচেঞ্জার নদীগুলো তাদের বর্তমান প্রবাহপথ ও নাম পেয়ে যায়। এই পরিবর্তনের পর অবশিষ্ট যে নদীটি ছিল, অর্থাৎ আস্তিকেল্লো, তার প্রবাহ আর হ্রদটিকে পানি সরবরাহ করার জন্য যথেষ্ট ছিল না। ফলে হ্রদটি ধীরে ধীরে শুকিয়ে যেতে শুরু করে। ১৪শ শতাব্দীর দলিলে যখন হ্রদটির উল্লেখ পাওয়া যায়, তখন এটি শহরের উত্তরে একটি ছোট এলাকায় সীমাবদ্ধ ছিল, যা আজও *লাগেত্তো* নামে পরিচিত।

সম্ভবত এই সময় থেকেই **বোরগো পুস্টেরলা** ধীরে ধীরে গড়ে উঠতে ও বিকশিত হতে শুরু করে। প্রথমদিকে ধর্মীয় দৃষ্টিকোণ থেকে এটি *সান লোরেঞ্জো ইন পোর্তা নোভা* নামের প্রাচীন ছোট গির্জার অধীন ছিল। পরে যখন সান মারকোর প্রথম গির্জাটি

## তথ্যসূত্র
মৌলানা আজাদ স্টেডিয়াম

**মৌলানা আজাদ স্টেডিয়াম** (যাকে মাওলানা আজাদ স্টেডিয়ামও বলা হয়) ভারতের জম্মুতে অবস্থিত একটি স্টেডিয়াম এবং এটি জম্মু ও কাশ্মীর ক্রিকেট দলের অন্যতম স্বাগতিক মাঠ। এটি তাউই নদীর তীরে অবস্থিত।

## ক্রিকেট
১৯৬৬ সাল থেকে মৌলানা আজাদ স্টেডিয়াম জম্মু ও কাশ্মীরের হয়ে ঘরোয়া প্রতিযোগিতায় স্বাগতি ম্যাচ গুলো আয়োজন করে আসছে। ১৯৮৮ সালে ভারত ও নিউজিল্যান্ডের মধ্যে একটি একদিনের আন্তর্জাতিক ম্যাচও এখানে অনুষ্ঠিত হয়েছিল, যা বৃষ্টির কারণে একটিও বল না খেলে পরিত্যক্ত হয়েছিল।

১৯৭৬ সালে এই স্টেডিয়ামে একটি মহিলা টেস্ট ম্যাচ অনুষ্ঠিত হয়েছিল, যেখানে ভারত দল ওয়েস্ট ইন্ডিজের কাছে হেরেছিল। ১৯৮৫ সালে একটি মহিলা একদিনের আন্তর্জাতিক ম্যাচ অনুষ্ঠিত হয়েছিল, যেখানে ভারত দল নিউজিল্যান্ডকে হারিয়েছিল। স্টেডিয়ামটি ২৭ নভেম্বর ২০২৩ থেকে ১ ডিসেম্বর ২০২৩ পর্যন্ত ২০২৩ সালের লেজেন্ডস লিগ ক্রিকেটের ৪টি ম্যাচ আয়োজন করেছিল।

## অন্যান্য ব্যবহার
রাজ্যে প্রতি বছর প্রজাতন্ত্র দিবসের কুচকাওয়াজের জন্য এই মাঠটি ব্যবহার করা হয়। ১৯৯৫ সালে, কুচকাওয়াজ চলাকালীন স্টেডিয়ামে রিমোট নিয়ন্ত্রণের মাধ্যমে আরডিএক্স সম্বলিত ৩টি বোমা বিস্ফোরণ ঘটানো হয়, যার ফলে ৮ জন নিহত এবং ৫৪ জন আহত হন। গভর্নর জেনারেল কোটিকালাপুড়ি ভেঙ্কট কৃষ্ণ রাও মঞ্চে স্যালুট গ্রহণের সময় বিস্ফোরণগুলি ঘটে, সেখানে ৩০,০০০ জন মানুষ উপস্থিত ছিলেন। রাও নিজে বিস্ফোরণ থেকে অল্পের জন্য বেঁচে যান। ২০০০ সালে, মৌলানা আজাদ স্টেডিয়ামে আঘাত করার জন্য পরিকল্পনা করা ৩টি সৌর-সক্রিয় রকেট পুলিশ খুঁজে পায়। ১৯৯৫ সালে বোমা হামলার ঘটনার পর থেকে প্রজাতন্ত্র দিবসের কুচকাওয়াজের আগে নিরাপত্তা প্রস্তুতির অংশ হিসাবে পুরো মাঠ খনন করা হয়। ২০০০ সালে, এই খননের অংশ হিসাবে, ইট এবং প্লাস্টার করা চুনের একটি প্রাচীন কাঠামো আবিষ্কৃত হয়। একটি সংবাদপত্রের প্রতিবেদনে দাবি করা হয়েছে যে ১টি ড্রেন পাওয়া যাওয়ার পর থেকে কাঠামোটি জলের সাথে সম্পর্কিত ছিল। স্টেডিয়ামের একটি লজিং সেন্টার অমরনাথ যাত্রায় যাত্রা শুরু করা তীর্থযাত্রীদের আতিথেয়তা প্রদান করেছে, যেখান থেকে যাত্রা শুরু হয়।

## তথ্যসূত্র

## বহিঃসংযোগ
* ক্রিকইনফোতে মৌলানা আজাদ স্টেডিয়াম

বিষয়শ্রেণী:জম্মু ও কাশ্মীরের ক্রিকেট মাঠ
বিষয়শ্রেণী:জম্মু ও কাশ্মীরে ক্রীড়া
বিষয়শ্রেণী:জম্মু ও কাশ্মীরের ক্রীড়া মাঠ
বিষয়শ্রেণী:জম্মুর ভবন ও স্থাপনা
বিষয়শ্রেণী:জম্মুর ক্রীড়া
বিষয়শ্রেণী:আবুল কালাম আজাদের স্মারক
বিষয়শ্রেণী:১৯৬৬-এ সম্পন্ন ক্রীড়া মাঠ
বিষয়শ্রেণী:১৯৬৬-এ জম্মু ও কাশ্মীরে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
আন্ধারমানিক সেতু

**আন্ধারমানিক সেতু** (পূর্বনাম: *শেখ কামাল সেতু*) পটুয়াখালী জেলার কলাপাড়া উপজেলা সদরের খেপুপাড়ায় আন্ধারমানিক নদীর উপর নির্মিত একটি সড়ক সেতু। পটুয়াখালী জেলার পর্যটন শিল্প বিকাশ, নিরবিচ্ছিন্ন যোগাযোগ ও নিরাপদ আইন শৃঙ্খলা ব্যবস্থার জন্য এই সেতুটি নির্মাণ করা হয়েছে। স্থানীয় জনগণের মতের প্রকল্পটি বাস্তবায়নের ফলে জনগণের বিভিন্ন ধরনের উপকার হয়েছে। 

## সেতু নির্মাণ প্রকল্প
২০০৮ সালের ২০ এপ্রিল পিইসি সভায় প্রথমবার পটুয়াখালী–কুয়াকাটা সড়কে ৩টি পিসি গার্ডার সেতু নির্মাণের জন্য আলোচনা করা হয়। এরপর একই বছরের ডিসেম্বর মাসের ৭ তারিখে একনেক সভায় এই সেতু নির্মাণের অনুমোদন দেওয়া হয়। কালক্রমে এটি এই প্রকল্পটি 'পটুয়াখালী-কুয়াকাটা সড়কে শেখ কামাল সেতু, শেখ জামাল সেতু, এবং শেখ রাসেল সেতু নির্মাণ প্রকল্প' নামে পরিচিত লাভ করে।

২০০৮ সালে প্রাথমিক পর্যায়ে এই ৩টি সেতু নির্মাণের সময়সীমা ছিল জানুয়ারি ২০০৯ থেকে ডিসেম্বর ২০১১ পর্যন্ত এবং প্রাক্কলিত ব্যয় ধরা হয়েছিল ১৩০.৪২ কোটি টাকা।

এরপর ২০১৭ সালের ৭ ফেব্রুয়ারি একনেক সভায় 'পটুয়াখালী-কুয়াকাটা সড়কে শেখ কামাল সেতু, শেখ জামাল সেতু, এবং শেখ রাসেল সেতু নির্মাণ (৩য় সংশোধিত) প্রকল্প' অনুমোদন লাভ করে। এই সংশোধন নির্মাণ ব্যয় ১৮২.১৪৩২ কোটি টাকা নির্ধারণ করা হয়।

## প্রকল্পের সুফল

পটুয়াখালী-কুয়াকাটা সড়কে শেখ কামাল সেতু, শেখ জামাল সেতু, এবং শেখ রাসেল সেতু নির্মাণ প্রকল্প বাস্তবায়নের ফলে স্থানীয় জনগণের আয় উল্লেখযোগ্য হারে বেড়েছে এবং বাড়ি থেকে জেলা শহর পটুয়াখালীতে যেতে পূর্বের তুলনায় গড়ে অর্ধেকের কম সময় ব্যয় হচ্ছে। বিভিন্ন ক্ষেত্রে কর্মসংস্থানের সুযোগ বৃদ্ধি পেয়েছে।

## তথ্যসূত্র

### উদ্ধৃতি

### বহিঃসংযোগ

* 
* 

বিষয়শ্রেণী:বাংলাদেশের সড়ক সেতু
বিষয়শ্রেণী:বরিশাল বিভাগের সেতু
বিষয়শ্রেণী:পটুয়াখালী জেলার পরিবহনব্যবস্থা
বিষয়শ্রেণী:কলাপাড়া উপজেলা
ইমারতি দেবী

**ইমারতি দেবী** (জন্ম: ১৪ এপ্রিল ১৯৭৫) একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি মধ্যপ্রদেশ সরকারের নারী ও শিশু উন্নয়ন মন্ত্রী হিসেবে দায়িত্ব পালন করেছেন। তিনি প্রথমে কমলনাথের কংগ্রেস সরকারে ২০১৮ সালের ডিসেম্বর থেকে ২০২০ সালের মার্চ পর্যন্ত দায়িত্বাধীন ছিলেন। এরপর তিনি শিবরাজ সিং চৌহানের বিজেপি সরকারের অধীনে ২০২০ সালের জুলাই থেকে সেই বছরের নভেম্বর পর্যন্ত ছিলেন। তিনি ২০২০ সালের মধ্যপ্রদেশ বিধানসভার উপনির্বাচনে ডাবরা থেকে ভারতীয় জাতীয় কংগ্রেসের সুরেশ রাজের বিরুদ্ধে পরাজিত হন।

## রাজনৈতিক জীবন
ইমারতি দেবী ১৯৯৭ সালে গোয়ালিয়রের জেলা আইওয়াইসির বরিষ্ঠ সহ-সভাপতি হওয়ার মাধ্যমে তাঁর রাজনৈতিক জীবন শুরু করেছিলেন।

২০০৪ - ২০০৯ সাল পর্যন্ত তিনি গোয়ালিয়রের জেলা পঞ্চায়েতের সদস্য ছিলেন এবং ২০০৫ সাল থেকে ডাবরার ব্লক কংগ্রেসের চেয়ারপারসন হন। ২০০৮ সালে তিনি প্রথমবারের মতো মধ্যপ্রদেশ বিধানসভায় নির্বাচিত হন। তিনি ২৯,১৩৪ ভোট পেয়ে তাঁর নিকটতম প্রতিদ্বন্দ্বী বহুজন সমাজ পার্টির হরগোবিন্দ জৌহরিকে ১০,৬৩০ ভোটের ব্যবধানে পরাজিত করেন। পরবর্তীতে ২০১৩ সালের বিধানসভা নির্বাচনে ৬৭,৭৬৪ ভোট পেয়ে তিনি পুনরায় জয়লাভ করেন, তিনি বিজেপির সুরেশ রাজেকে ৩৩,২৭৮ ভোটের ব্যবধানে পরাজিত করেন।

২০১৮ সালের ডিসেম্বরে, তিনি মধ্যপ্রদেশের জনস্বাস্থ্য ও পরিবার কল্যাণ মন্ত্রী হিসেবে কমলনাথ মন্ত্রিসভায় অন্তর্ভুক্ত হন। ২০২০ সালের মধ্যপ্রদেশের রাজনৈতিক সংকটের সময়, তিনি সিনিয়র কংগ্রেস নেতা জ্যোতিরাদিত্য সিন্ধিয়াকে সমর্থন করেছিলেন এবং পদত্যাগকারী ২২ জন বিধায়কদের মধ্যে একজন ছিলেন।

## ব্যক্তিগত জীবন
তিনি পুরাণ সিং সুমনের সাথে বিবাহিত এবং তাঁদের এক কন্যা সন্তান রয়েছে।

## আইনি বিষয়াবলী
২০১৬ সালের নভেম্বরে, গোয়ালিয়র দায়রা আদালত ইমারতি দেবীর বিরুদ্ধে মামলা করার নির্দেশ দেয়, কারণ তাঁর বিরুদ্ধে তার ভাগ্নের স্ত্রীকে যৌতুকের জন্য হয়রানি করার অভিযোগ ছিল। পরে হাইকোর্ট মামলার কার্যক্রম স্থগিত করে এবং অবশেষে তাঁকে সমস্ত অভিযোগ থেকে খালাস দেয়।

## আরও দেখুন

* মধ্যপ্রদেশ বিধানসভা
* ২০১৩ সালের মধ্যপ্রদেশ বিধানসভা নির্বাচন
* ২০০৮ সালের মধ্যপ্রদেশ বিধানসভা নির্বাচন

## তথ্যসূত্র

বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
বিষয়শ্রেণী:মধ্যপ্রদেশ বিধানসভার সদস্য ২০১৮-২০২৩
বিষয়শ্রেণী:গোয়ালিয়রের ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩
বিষয়শ্রেণী:মধ্যপ্রদেশ বিধানসভার নারী সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
অর্চনা চিটনিস

**অর্চনা চিটনিস** (জন্ম: ২০ এপ্রিল ১৯৬৪) হলেন মধ্যপ্রদেশের ভারতীয় জনতা পার্টির একজন রাজনীতিবিদ। তিনি বুরহানপুর (বিধানসভা কেন্দ্র) থেকে প্রতিনিধিত্বকারী মধ্যপ্রদেশ বিধানসভার সদস্য এবং রাজ্যের শিক্ষামন্ত্রী হিসেবে দায়িত্ব পালন করেছেন। তিনি শিবরাজ সিং চৌহানের মন্ত্রিসভায় ফিরে এসে নারী ও শিশু উন্নয়ন মন্ত্রী হিসেবে দায়িত্ব পালন করেন। তিনি ২০২৩ সালের মধ্যপ্রদেশ বিধানসভা নির্বাচনে বুরহানপুর থেকে ঠাকুর সুরেন্দ্র সিংহের বিরুদ্ধে জয়লাভ করেন। 

## প্রাথমিক জীবন
তিনি ১৯৮৪ সালে ছাত্র রাজনীতির মাধ্যমে রাজনীতিতে প্রবেশ করেন। তিনি ইন্দোরের দেবী অহল্যা বিশ্ববিদ্যালয়ের বিশ্ববিদ্যালয় প্রতিনিধি ছিলেন। ১৯৮৪ - ৮৫ সালে তিনি সরকারি ডিগ্রি কলেজ ছাত্র ইউনিয়নের সম্পাদক হয়েছিলেন। তিনি ইন্দোরের গুজরাটি বিজ্ঞান কলেজের প্রাক্তন প্রভাষক।

## রাজনৈতিক জীবন
২০০৩ সালে, অর্চনা দ্বাদশ বিধানসভায় নির্বাচিত হন এবং মহিলা ও শিশু উন্নয়ন, সমাজকল্যাণ, উচ্চশিক্ষা, কারিগরি শিক্ষা ও প্রশিক্ষণ, পশুপালন, গরু প্রচার বোর্ড এবং সামাজিক ন্যায়বিচার মন্ত্রী হিসেবে দায়িত্ব পালন করেন। ২০০৮ সালে তিনি ত্রয়োদশ বিধানসভার সদস্য হিসেবে নির্বাচিত হন এবং কারিগরি শিক্ষা ও প্রশিক্ষণ, স্কুল শিক্ষা এবং উচ্চশিক্ষা মন্ত্রী হিসেবে নিযুক্ত হন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2023)">তথ্যসূত্র প্রয়োজন</span>]]* &#x5D;

২০১৩ সালে তিনি তৃতীয়বারের মতো বিধায়ক হিসেবে নির্বাচিত হন। ২০১৬ সালের ৩০শে জুন তারিখে, অর্চনা চিটনিসকে মুখ্যমন্ত্রী শিবরাজ সিং চৌহানের মন্ত্রিসভায় পরিষদীয় মন্ত্রী হিসেবে অন্তর্ভুক্ত করা হয়। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2023)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মধ্যপ্রদেশ বিধানসভার সদস্য ২০১৩-২০১৮
বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩
বিষয়শ্রেণী:মধ্যপ্রদেশ বিধানসভার নারী সদস্য
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
সর্বভারতীয় জনবিজ্ঞান নেটওয়ার্ক

**সর্বভারতীয় জনবিজ্ঞান নেটওয়ার্ক** তথা **অল ইন্ডিয়া পিপলস সায়েন্স নেটওয়ার্ক** ( সংক্ষেপে- এআইপিএসএন) হল ভারতের গণবিজ্ঞান আন্দোলনের একটি জাতীয় নেটওয়ার্ক। এটি ১৯৮৮ খ্রিস্টাব্দে কেরল রাজ্যের কান্নুরে আয়োজিত প্রথম সর্বভারতীয় গণবিজ্ঞান কংগ্রেসে প্রতিষ্ঠিত হয়েছিল।

১৯৮৪ খ্রিস্টাব্দে মধ্যপ্রদেশের ভোপাল গ‍্যাস দুর্ঘটনা মানব সমাজে বিজ্ঞান ও প্রযুক্তির অপপ্রয়োগ কি বীভৎস বিপর্যয় ডেকে আনে, তা চাক্ষুষ করেছে দেশবাসী। প্রতিবাদে ১৯৮৫ খ্রিস্টাব্দে ব্যাঙ্গালোর থেকে দিল্লি এক জাঠা মিছিল করে দেশের বিজ্ঞান সংগঠনগুলি। বিজ্ঞান জাঠার সফল রূপায়ণ সর্বভারতীয় স্তরে *ভারত জন বিজ্ঞান জাঠা* সংগঠিত করতে উৎসাহ জোগায় বিজ্ঞান সংগঠনগুলিকে। তারপর ১৯৮৮ খ্রিস্টাব্দের ফেব্রুয়ারি মাসের ১১ ও ১২ তারিখে সারা ভারতের ছাব্বিশটি সংগঠন অংশ নেয় কংগ্রেসে। সেখানেই ভারতীয় জাতীয় বিজ্ঞান ও প্রযুক্তি যোগাযোগ পরিষদের সহায়তায় এই 'সর্বভারতীয় জনবিজ্ঞান নেটওয়ার্ক' (AIPSN)।বর্তমানে যার সদস্য সংগঠন চল্লিশের বেশি এবং নেটওয়ার্কে সম্মিলিত সদস্য সংখ্যা পাঁচ লক্ষেরও বেশি। প্রসঙ্গত উল্লেখ্য এই যে, ১৯৬০-এর দশকের শেষের দিকে ভারতে বিজ্ঞান সংগঠনগুলির জন্য জাতীয় মঞ্চ প্রতিষ্ঠার প্রচেষ্টা শুরু হয়। সেই সময়, কেরলসহ পশ্চিমবঙ্গ, আসাম, ওড়িশা, এবং মহারাষ্ট্র বিজ্ঞান সংগঠন তৈরি হয়ে গিয়েছিল। তবে কেরলমের শাস্ত্র সাহিত্য পরিষদ (সংক্ষেপে - কেএসএসপি) ১৯৭১ খ্রিস্টাব্দ হতেই "জাঠা" নামের কর্মসূচি নিয়ে গণবিজ্ঞান আন্দোলনে অগ্রণী ভূমিকা নিয়ে কেরলে দুবার বিজ্ঞান সংগঠনগুলির সম্মেলন আয়োজন করে কেরলে।

এআইপিএসএন বিজ্ঞান ও প্রযুক্তি সংক্রান্ত বিষয় এবং শিক্ষার উপর মিথস্ক্রিয়ার জন্য জাতীয়স্তরে সাধারণ মঞ্চ হিসেবে কাজ করে। এটি বিজ্ঞান ও প্রযুক্তির বিভিন্ন অভিজ্ঞতা নিয়ে আলোচনা করার জন্য প্রতি দুই বছর অন্তর সর্বভারতীয় জনবিজ্ঞান কংগ্রেস আয়োজন করে। নেটওয়ার্কের সাংগঠনিক সম্মেলন কংগ্রেসের সাথেই অনুষ্ঠিত হয়।

## সদস্যরা

## প্রধান কার্যক্রম
১) বিজ্ঞান যোগাযোগ ও প্রকাশনা ২) স্বাস্থ্য ৩) শিক্ষা ৪) পরিবেশ, জ্বালানি এবং টেকসই উন্নয়ন ৫) কৃষি ৬) গ্রামীণ প্রযুক্তি ৭) বিকেন্দ্রীকরণ ৮) সমতা ৯) সাংস্কৃতিক যোগাযোগ

## আরো দেখুন
* *[[গণবিজ্ঞান আন্দোলন]]

== তথ্যসূত্র ==


== বহিঃসংযোগ<includeonly></includeonly>==

* [https://www.jstor.org/stable/4395925 "ভারতে ধর্মনিরপেক্ষতা এবং গণবিজ্ঞান আন্দোলন"] এবং [https://www.jstor.org/stable/4371946 "জনগণের বিজ্ঞান আন্দোলনের দিকে"] *ইকোনমিক অ্যান্ড পলিটিক্যাল উইকলি* থেকে
* *বিজ্ঞান, প্রযুক্তি, সাম্রাজ্যবাদ এবং যুদ্ধ* থেকে [https://books.google.com/books?id=EJuM4FylchwC&pg=PA163&dq=%22People's+Science+Movement%22 "জনগণের বিজ্ঞান আন্দোলন"]

* [https://books.google.com/books?id=IS0oIVWrKoUC&pg=PA249&dq=%22People's+Science+Movement%22 "জনগণের বিজ্ঞান আন্দোলন" -] *জ্ঞান প্রকৃতি'' থেকে
* "সামাজিক পরিবর্তনের জন্য বিজ্ঞান"
বিষয়শ্রেণী:ভারত ভিত্তিক বৈজ্ঞানিক সংগঠন
সাঈদ ইবনে সালিম আল-বাহিলি

**সাঈদ ইবনে সালিম আল-বাহিলি** ছিলেন প্রাথমিক আব্বাসীয় খিলাফতের একজন আরব গভর্নর ও সামরিক কমান্ডার। তিনি উমাইয়া গভর্নর সালিম ইবনে কুতায়বার পুত্র এবং মাওয়ারান্নাহর বিজয়ী প্রখ্যাত উমাইয়া সেনাপতি কুতাইবা ইবনে মুসলিমের পৌত্র ছিলেন।।

## জীবনী
সাইদ ইবনে সালিম বনু বাহিলা গোত্রের একটি প্রভাবশালী পরিবারে জন্ম নেওয়া একজন আরব সৈনিক ছিলেন। তার পিতা সালিম ইবনে কুতাইবা উমাইয়া ও আব্বাসীয় উভয় খিলাফতের অধীনে বসরা প্রদেশের গভর্নর হিসেবে কাজ করেন এবং তার দাদা মাওয়ারান্নাহর বিজয়ী কুতাইবা ইবনে মুসলিম একজন খ্যাতিমান সেনাপতি ছিলেন। সাইদ ছাড়াও তাঁর একাধিক ভাই ও চাচাতো ভাই আব্বাসীয় খিলাফতে উচ্চপদে কর্মরত ছিলেন।

৭৭৬/৭ সালের দিকে তিনি খোরাসান অঞ্চলে ইউসুফ আল-বার্মের বিরুদ্ধে অভিযান পরিচালনা করেন। সাইদ ছিলেন খলিফা আল-হাদির (শা. ৭৮৫–৭৮৬) ঘনিষ্ঠ বন্ধু এবং তাঁর সাহচর্যিক সঙ্গী। যখন আল-হাদি জুর্জান প্রদেশে ছিলেন, তখন তার পিতা খলিফা আল-মাহদির মৃত্যুর সংবাদ আসে এবং আল-হাদির সিংহাসনে অধিষ্ঠানের খবর পাওয়া যায়। তখন সাইদ আল-হাদির সঙ্গে সঙ্গে রাজধানী বাগদাদে যান, যেখানে আল-হাদি সিংহাসনে আরোহন করেন। ইমাম আল-তাবারি উল্লিখিত এক বিবরণ অনুযায়ী, খলিফা আল-হাদির দরবারে সাঈদ সর্বোচ্চ পদে অধিষ্ঠিত ছিলেন এবং তিনি তার নিজ ভাই ইব্রাহিমের স্থলাভিষিক্ত হন।

খলিফা হারুনুর রশিদ ( শা. ৭৮৬–৮০৯) শাসনামলে তাকে একাধিক প্রাদেশিক গভর্নর পদে নিযুক্ত করা হয়। ৭৯৬/৭ সালে তাকে জাজিরা অঞ্চলের গভর্নর নিযুক্ত করা হয় এবং ৭৯৯ সালে তিনি আর্মিনিয়া প্রদেশের গভর্নর ছিলেন, যখন কাজাররা আব্বাসীয় ভূখণ্ডে আগ্রাসন চালায়।

এক বিবরণ অনুসারে, এই আগ্রাসনটি সম্ভবত সাইদ আল-মুনাজ্জিম আস-সুলামিকে (দের্বেন্টের স্থানীয় শাসক) ফাঁসি দেওয়ার কারণে হয়। কারণ তাঁর সন্তান কাজারদের কাছে গিয়ে নিজের পিতাকে হত্যার প্রতিশোধ চায়। কাজাররা সাইদকে পরাজিত করে এবং তাকে পালিয়ে যেতে হয়। পরে হারুনুর-রশিদ খুজায়মা ইবনে খাজিম ও ইয়াজিদ ইবনে মাজযাদকে সেখানে পাঠান। তারা যুদ্ধে কাজার বাহিনীকে পরাজিত করে প্রদেশে সুশৃঙ্খলা পুনঃপ্রতিষ্ঠিত করে। সাইদ মসুল তাবারিস্তান ও সিন্ধ প্রদেশের গভর্নর হিসেবেও কাজ করেছেন। এরপর সেখানে তার ভাই কাতিরকে তার প্রতিনিধি হিসেবে পাঠানো হয়।

৮০৭ সালে খলিফা হারুন তাকে বাইজেন্টাইন সাম্রাজ্যের সীমান্তবর্তী মির’য়াশ দুর্গ শহরের কমান্ডার হিসেবে নিযুক্ত করেন। বাইজেন্টাইনরা ওই অঞ্চলে হামলা চালায় এবং কয়েকজন বন্দিকে নিয়ে যায়। তবে সাইদ তাদের প্রতিহত করতে এগিয়ে যাননি। তাঁর মৃত্যুর সম্পর্কে সঠিক তথ্য পাওয়া যায় না। তারিখে তাবারিতে তার শেষ উল্লেখ পাওয়া যায় ৮০৮/৯ খ্রিস্টাব্দে।

## তথ্যসূত্র


## গ্রন্থপঞ্জি

* 
* 
বিষয়শ্রেণী:৮ম শতাব্দীতে জন্ম
বিষয়শ্রেণী:৯ম শতাব্দীতে মৃত্যু
বিষয়শ্রেণী:মুসলিম সেনাপতি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
বিষয়শ্রেণী:৯ম শতাব্দীর আব্বাসীয় খিলাফতের ব্যক্তি
বিষয়শ্রেণী:৮ম শতাব্দীর গভর্নর
বিষয়শ্রেণী:আব্বাসীয় গভর্নর
বিষয়শ্রেণী:উমাইয়া গভর্নর
ইবনে হুমায়দ আল-নাজদী

**মুহাম্মদ ইবনে আব্দুল্লাহ ইবনে হুমায়দ** ( আরবি : محمد بن عبد الله باحميد; মৃত্যু ১৮৭৮) যিনি  **ইবনে হুমায়দ আল-নাজদী** নামে মুসলিম বিশ্বে সুপরিচিত ছিলেন। তিনি হাম্বলী মাজহাবের চিন্তাধারার একজন মুসলিম পণ্ডিত ছিলেন। তিনি অটোমান শাসনামলে মক্কায় হাম্বলী মাজহাবের প্রধান প্রতিনিধি এবং মুফতি বা ইমাম ছিলেন। তিনি মুহাম্মদ বিন আব্দুল ওয়াহাব এবং ওহাবী আন্দোলনের একজন কট্টর বিরোধী ছিলেন। ইবনে হুমায়দ প্রাথমিক জীবনে হাম্বলী পণ্ডিতদের জীবনীমূলক কাজের জন্য সর্বাধিক পরিচিত।

## জীবনী
থাম্ব|ইবনে আব্বাসের মসজিদ, যেখানে ইবনে হুমাইদ তার শেষ বছরগুলি কাটিয়েছিলেন এবং এর কবরস্থানে তাকে দাফন করা হয়েছিল।
মুহাম্মদ ইবনে আব্দুল্লাহ ইবনে হুমাইদ নজদ অঞ্চলের উনাইজা শহরে জন্মগ্রহণ করেন।   তিনি আরব উপদ্বীপের বেশ কয়েকজন প্রখ্যাত শিক্ষকের নিকট নানান বিষয় পড়াশোনা করেন, যার মধ্যে অন্যতম মক্কার কাজী (ইসলামী বিচারক) আবা বুতায়িনও ছিলেন।  তিনি  জ্ঞান অর্জনের জন্য মিশর ও ইরাকের বিভিন্ন স্থানে অনেকবার ভ্রমণ করেন।   তাঁর জীবদ্দশার কোন এক সময়ে, তিনি হাম্বলি মাযহাবের মুফতি হিসেবে নিযুক্ত হন, অটোমান শাসনামলে মক্কায় প্রধান মুফতির দায়িত্ব পালন করেন।  ইবনে হুমাইদ আল-নাজদী ১৮৭৮ সালে মারা যান এবং তাইফের আব্দুল্লাহ ইবনে আল-আব্বাস মসজিদের নিকটের কবরস্থানে তাকে দাফন করা হয়।  

## ওহাবি মতবাদের বিরোধিতা
মুহাম্মদ ইবনে আবদুল্লাহ ইবনে হুমায়দ আল-নাজদী তার সময়ে  উত্থিত ওহাবী আন্দোলনের বিরোধিতা করেন।   তিনি মুহাম্মদ ইবনে আব্দুল ওয়াহাবের তীব্র নিন্দা করেন এবং তার রচনা " *আল-সুহুব আল-ওয়াবিলাহ"* -এ তার জীবনী লিখতে অস্বীকৃতি জানান।  তবে, বিতর্কিত পণ্ডিতদের প্রতি তার নিন্দা মূলত এই কারণে যে, ওয়াহাবী আন্দোলনের কিছু লোক তাদের শিক্ষা ব্যাপকভাবে ছড়িয়ে দেওয়ার জন্য চরম সহিংস হয়ে ওঠে ।  যেমন সুলাইমান ইবনে আব্দুল ওয়াহাবকে ওহাবী সন্ত্রাসিরা হুমকি দেয়।  তবে, তারা আকীদা ও ফিকহের ক্ষেত্রে, ইবনে হুমায়দ মুহাম্মদ ইবনে আব্দুল ওয়াহাবের সাথে একমত ছিলেন এবং এমনকি তৎকালীন ওয়াহাবী পণ্ডিত আবা বুতায়েনকেও প্রশংসা করেন, যিনি তার শিক্ষকও ছিলেন। 

## কাজ
মুহাম্মদ ইবনে আবদুল্লাহ ইবনে হুমাইদ হাম্বলি চিন্তাধারার উপর বেশ কয়েকটি রচনা লিখেন, যেমন *আল-সুহুব আল-ওয়াবিলাহ আলা দারাহীহ আল-হানাবিলাহ*, যা আহমদ ইবনে হাম্বলের সময় থেকে পরবর্তি সময় পর্যন্ত অতীতের হাম্বলি পণ্ডিতদের জীবনী সংকলন, যা তার সেরা রচনা হিসাবে বিবেচনা করা হয়।    তিনি হাম্বলি মতবাদ সংক্রান্ত বিষয়ের উপর রচিত গ্রন্থ *"শারহ মুনতাহা আল-ইরাদাত"* এর  টীকাযুক্ত সংস্করণও লিখেছেন- যা মূলত হাম্বলি পণ্ডিত তাক্বী'উদ্দিন মুহাম্মদ ইবনে আহমদ ইবনে 'আব্দ আল-আজিজ আল-ফুতুহি আল-মিসরি রচনা করেন। 

### কাজের তালিকা

*  আল-সুহুব আল-ওয়াবিলাহ আলা দাররাহিহ আল-হানাবিলাহ
* হাশিয়াত ইবনে হুমাইদ আলা শারহ মুনতাহা আল-ইরাদাত লি-ল-বুহুতি 

## আরো দেখুন

* ইবনে ফায়রুজ
* ইবনে দাউদ
* আথারিসের তালিকা
* হাম্বলীদের তালিকা

## তথ্যসূত্র

বিষয়শ্রেণী:১৮৭৮-এ মৃত্যু
বিষয়শ্রেণী:সুন্নি মুসলিম পণ্ডিত
বিষয়শ্রেণী:আছারি ব্যক্তিত্ব
বিষয়শ্রেণী:হানবালী ব্যক্তি
বিষয়শ্রেণী:উদ্ধৃতি শৈলীতে আরবি ভাষার উৎস (ar)
বিষয়শ্রেণী:আরবি ভাষার লেখা থাকা নিবন্ধ
দাউদ ইবনে মাহমুদ

**মুগিস উদ্দুনিয়া ওয়াল-দীন আবুল ফাতহ দাউদ বিন মাহমুদ**  ( ; মৃত্যু ১১৪২/৪৩) ছিলেন একজন সেলজুক সুলতান, যিনি তার চাচা মাসুদ ও দ্বিতীয় তুঘরুলের সাথে সংঘর্ষ চলাকালে বাগদাদ এবং অল্প সময়ের জন্য (১ বছর) ইরানি আজারবাইজান (১১৩১-১১৩২) শাসন করেছিলেন।

১১৩১ সালে তার বাবার মৃত্যুর পর নতুন সুলতান হিসেবে দাউদকে সেলজুক সিংহাসনে অধিষ্ঠিত করা হয়। তবে তার চাচা মাসুদ ও দ্বিতীয় তুঘরুল তাঁর বিরোধিতা করেন। একই সাথে তারা আহমদ সানযারের বিরুদ্ধে ষড়যন্ত্র করেন। তবে দাউদের চাচারা তাঁর কর্তৃত্ব প্রত্যাখ্যান করা সত্ত্বেও খলিফা আল-মুস্তারশিদ দাউদের কর্তৃত্ব মেনে নেন। কিন্তু অবশেষে ১১৩২ সালে দাউদকে ক্ষমতা থেকে উৎখাত করা হয় এবং তার চাচা দ্বিতীয় তুঘরুল তার স্থলাভিষিক্ত হন।

## জীবনী
ক্ষমতাচ্যুত হওয়ার পর দাউদ হামাদান পুনরায় দখল করার চেষ্টা করেন; কিন্তু তিনি পরাজিত হন এবং আতাবেগ আখ সুনকুর আল-আহমাদিলির সঙ্গে মিলে আজারবাইজানে সরে যান। সেখানে তিনি তার চাচা মাসুদের সঙ্গে জোট স্থাপন করেন। কারণ দ্বিতীয় তুঘরুল সুলতান হলে মাসুদও তাঁর বিরোধী হয়ে যান। এরপর দাউদ বাগদাদে চলে যান এবং সেখানে তিনি খলিফার সমর্থন পান। ১১৩৩ সালে দাউদ বাগদাদ থেকে একটি শক্তিশালী সেনাবাহিনী নিয়ে হামাদানের বিরুদ্ধে অভিযান চালান। এদিকে তখন মাসুদ ইতিমধ্যে তুঘরুলের বিরুদ্ধে যুদ্ধ শুরু করেছিল। তাই দাউদ আবার নিজের ক্ষমতা প্রতিষ্ঠার ঘোষণা দেন। কিন্তু মাসুদ ফিরে এসে তাকে পরাজিত করেন এবং নিজেকে নতুন সুলতান ঘোষণা করেন। ফলস্বরূপ, দাউদ বাগদাদে ফিরে যান এবং মাসুদের কর্তৃত্ব স্বীকার করেন। এরপর তিনি খলিফা আল-মুস্তারশিদকে বিদ্রোহে অংশ নেওয়ার জন্য উত্তেজিত করার চেষ্টা করেন। তবে তারা উভয়ই পরাজিত করা হয় এবং তাদেরকে বন্দী করা হয়। দাউদ পরবর্তীতে পালিয়ে যেতে সক্ষম হন এবং উত্তর ইরাকে লুকিয়ে থাকেন।

১১৩৬ খ্রিস্টাব্দে তিনি পুনরায় বাগদাদে ফিরে আসেন, যখন নতুন খলিফা আল-রাশিদ সুলতান মাসুদের বিরুদ্ধে বিদ্রোহ করার ঘোষণা দেন এবং এবার দাউদকে পুনরায় ইরাকের সুলতান হিসেবে বসানো হয়। তখন দাউদের পাশে দাঁড়ান মসুল ও আলেপ্পোর আতাবেগ (শাসক) ইমাদুদ্দিন জেনগি এবং মাজিদীয় গোত্রের বসরার আমির দাবিস বিন সাদাকা। তবে, এই জোট সুলতান মাসুদের বাহিনীর কাছে পরাজিত হয় এবং দাউদ মিরাজের যুদ্ধে হেরে যান। এর পর তিনি তাবরিজে চলে যান, যেখানে দক্ষিণ আজারবাইজানের গভর্নর হিসেবে নিয়োগ পান।

## মৃত্যু
এরপর বাকি ছয় বছর দাউদ আজারবাইজান শাসন করেন এবং কার্যত সালতানাতের জন্য লড়াই ত্যাগ করেন। তিনি মাসুদের সঙ্গে পুনর্মিলিত হন এবং তাকে আনুষ্ঠানিকভাবে সিংহাসনের উত্তরাধিকারী (মহারাজপুত্র) হিসেবে স্বীকৃতি দেন। ১১৪৩/১১৪৪ সালে তাবরিজে তিনি নিযারিদের হাতে নিহত হন। তবে যারা তাকে হত্যা করেছিল তারা বেঁচে যায়, তাই হত্যাকারীদের সম্পর্কে কিছুই জানা যায়নি।

## আরো দেখুন

* সেলজুক সাম্রাজ্য
* সেলজুক রাজবংশ

## তথ্যসূত্র


## গ্রন্থপঞ্জি

* 
* 

বিষয়শ্রেণী:সেলজুক শাসক
বিষয়শ্রেণী:সেলজুক সুলতান
বিষয়শ্রেণী:মুসলিম শাসক
বিষয়শ্রেণী:সুলতান
সমতা দেবী

**সমতা দেবী** (জন্ম ১৯৭২) বিহারের একজন ভারতীয় রাজনীতিবিদ। তিনি গয়া জেলার তফসিলি জাতি সম্প্রদায়ের জন্য সংরক্ষিত বড়চট্টি বিধানসভা কেন্দ্র থেকে বিহার বিধানসভার প্রাক্তন সদস্য। তিনি সর্বশেষ ২০১৫ সালে রাষ্ট্রীয় জনতা দলের প্রতিনিধিত্ব করে বিহার বিধানসভা নির্বাচনে জয়লাভ করেছিলেন।

## প্রাথমিক জীবন এবং শিক্ষা
সমতা দেবী বিহারের গয়া জেলার বড়চট্টি থেকে এসেছেন। তিনি নব কিশোর লালকে বিয়ে করেন। তিনি শোভ বড়চট্টির বিশ্বনাথ সিং কলেজ থেকে তাঁর ইন্টারমিডিয়েট অধ্যয়ন করেন এবং পরে তাঁর পড়াশোনা বন্ধ করে দেন। 

## কর্মজীবন
সমতা দেবী প্রথমবারের মতো বড়চট্টি বিধানসভা কেন্দ্র থেকে রাষ্ট্রীয় জনতা দলের প্রতিনিধিত্ব করে বিধায়ক হন। তিনি ২০০৩ সালে উপনির্বাচনে জয়লাভ করেছিলেন, তৎকালীন বিধায়ক ভগবতী দেবীর মৃত্যুর কারণে সেটি খালি হয়েছিল। ২০১০ সালে, তিনি জনতা দল (সংযুক্ত) প্রার্থী জ্যোতি দেবীর কাছে ২৩,৭৪৬ ভোটে হেরে যান। পাঁচ বছর পর ২০১৫ সালের বিহার বিধানসভা নির্বাচনে জয়লাভ করে তিনি আসনটি পুনরুদ্ধার করেন। ২০১৫ সালে, তিনি ৭০,৯০৯ ভোট পেয়ে তাঁর নিকটতম প্রতিদ্বন্দ্বী লোক জনশক্তি পার্টির সুধা দেবীকে ১৯,১২৬ ভোটের ব্যবধানে পরাজিত করেন। ২০২০ সালের বিহার বিধানসভা নির্বাচনে তিনি হিন্দুস্তানি আওয়াম মোর্চার জ্যোতি দেবীর কাছে ৬,৩১৮ ভোটের ব্যবধানে হেরে যান। জ্যোতি দেবীর ৭২,৪৯১ ভোটের বিপরীতে তিনি ৬৬,১৭৩ ভোট পেয়েছিলেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:বিহার বিধানসভার নারী সদস্য
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:গয়া জেলার ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
সাবিত্রী দেবী (রাজনীতিবিদ)

**সাবিত্রী দেবী** (জন্ম ১৯৪৮) ভারতের বিহার রাজ্যের একজন ভারতীয় রাজনীতিবিদ। তিনি জামুই জেলার চাকাই বিধানসভা কেন্দ্র থেকে বিহার বিধানসভার সদস্য হন। তিনি ২০১৫ সালের বিহার বিধানসভা নির্বাচন এবং ২০২৫ সালের বিহার বিধানসভা নির্বাচন দুটিই চাকাই থেকে রাষ্ট্রীয় জনতা দলের প্রতিনিধিত্ব করে জয়ী হন।

## প্রাথমিক জীবন এবং শিক্ষা
সাবিত্রী দেবী বিহারের জামুই জেলার চাকাইয়ের সরস্বতী ওয়াটপুর পোস্টের সিরাইন্দিহ গ্রামের বাসিন্দা। তিনি ফাল্গুনী প্রসাদ যাদব কলেজ থেকে ইন্টারমিডিয়েট (দ্বাদশ শ্রেণি) পড়েন এবং ১৯৯৪ সালে পরীক্ষায় উত্তীর্ণ হন। পরে, তিনি পড়াশোনা বন্ধ করে দেন। তিনি রাজনীতিবিদ ফাল্গুনী প্রসাদ যাদবকে বিয়ে করেছিলেন।

## কর্মজীবন
২০১৫ সালের বিহার বিধানসভা নির্বাচনে রাষ্ট্রীয় জনতা দলের প্রতিনিধিত্ব করে চাকাই বিধানসভা কেন্দ্র থেকে সাবিত্রী দেবী জয়ী হন। তিনি ৪৭,০৬৪ ভোট পেয়েছিলেন এবং তাঁর নিকটতম প্রতিদ্বন্দ্বী, একজন স্বতন্ত্র রাজনীতিবিদ, সুমিত কুমার সিংকে ১২,১১৩ ভোটের ব্যবধানে পরাজিত করেছিলেন। ২০২০ সালের বিহার বিধানসভা নির্বাচনে, তিনি একই প্রার্থী, সুমিত কুমার সিংয়ের কাছে ৫৮১ ভোটের ব্যবধানে হেরে গিয়েছিলেন। তিনি ৪৪,৯৬৭ ভোট পেয়েছিলেন এবং সুমিত কুমার সিং ৪৫,৫৪৮ ভোট পেয়েছিলেন।

## তথ্যসূত্র

বিষয়শ্রেণী:বিহার বিধানসভার সদস্য ২০২৫-২০৩০
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:বিহার বিধানসভার নারী সদস্য
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:জামুই জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
সিমলা দেবী

**সিমলা দেবী নায়ক** (জন্ম: ১৬ জুন ১৯৮২) রাজস্থানের একজন ভারতীয় রাজনীতিবিদ। তিনি অনুপগড় বিধানসভা নির্বাচনী এলাকা থেকে প্রথমবারের মতো নির্বাচিত বিধায়ক। তিনি ২০২৩ সালের রাজস্থান বিধানসভা নির্বাচনে ভারতীয় জাতীয় কংগ্রেস পার্টির টিকিটে পূর্বতন গঙ্গানগর জেলার অনুপগড় বিধানসভা কেন্দ্র থেকে জয়ী হন।

## প্রাথমিক জীবন এবং শিক্ষা
সিমলা দেবী অনুপগড়ের বাসিন্দা। তিনি আইনে স্নাতকোত্তর ডিগ্রি অর্জন করেছেন এবং পেশায় একজন আইনজীবী। তিনি ওমপ্রকাশ নায়ককে বিয়ে করেছেন।

## কর্মজীবন
সিমলা দেবী ২০২৩ সালের রাজস্থান বিধানসভা নির্বাচনে কংগ্রেসের প্রতিনিধিত্ব করে অনুপগড় বিধানসভা কেন্দ্র থেকে ১,০২,৭৪৬ ভোট পেয়ে তাঁর নিকটতম প্রতিদ্বন্দ্বী বিজেপির সন্তোষ বাউরিকে ৩৭,৮৮১ ভোটের ব্যবধানে পরাজিত করেন। ২০১৮ সালের রাজস্থান বিধানসভা নির্বাচনে, তিনি স্বতন্ত্র প্রার্থী হিসেবে প্রতিদ্বন্দ্বিতা করেছিলেন এবং তালিকায় তৃতীয় স্থানে আসেন, বিজেতা ভারতীয় জনতা পার্টির সন্তোষ বাউরির সঙ্গে তাঁর ভোটের ব্যবধান ছিল ৫৭,৭১৭। ৫৮,২৫৯ ভোট পেয়ে দ্বিতীয় স্থানে ছিলেন ভারতীয় জাতীয় কংগ্রেসের কুলদীপ ইন্দোরা।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থানের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ